มันนี่ทูเดย์
ไทยพาณิชย์ให้กู้บ้าน
25 ส.ค. 2559

ไทยพาณิชย์ให้กู้บ้าน
น.ส.กนกวรรณ ใจศรี ผู้ช่วยผู้จัดการใหญ่ ผู้บริหารสายสินเชื่อเพื่อที่อยู่อาศัย ธนาคารไทยพาณิชย์ เปิดเผยว่า ได้ร่วมกับ บริษัท แสนสิริ เปิดตัวแคมเปญ “SCB Home Loan Plus-Up” สำหรับลูกค้าพนักงานประจำที่ทำงานในบริษัท และใช้สินเชื่อสวัสดิการกับธนาคารไทยพาณิชย์ จะได้รับวงเงินกู้สูงสุด 100% ของราคาประเมิน และวงเงินพิเศษสำหรับซื้อเฟอร์นิเจอร์สูงสุด 20% ของราคาประเมิน รวม 120% เมื่อซื้อบ้านหรือคอนโดมิเนียมในโครงการของแสนสิริทั่วประเทศ 
กรุงศรีขานรับอี-เควายซี
นายฐากร ปิยะพันธ์ ประธานคณะเจ้าหน้าที่ด้านกรุงศรี คอนซูมเมอร์ และผู้บริหารสายงานดิจิทัลแบงก์กิ้งและนวัตกรรม ธนาคารกรุงศรีอยุธยา เปิดเผยว่า ธนาคารอยู่ระหว่างศึกษาเพื่อจะเริ่มใช้การระบุและพิสูจน์ตัวตนผ่านระบบอิเล็กทรอนิกส์(อี-เควายซี) ในบริการเปิดบัญชีธนาคารก่อน ทั้งในส่วนที่ผ่านเครื่องทำธุรกรรมทางด้านการเงินอัตโนมัติ (วีทีเอ็ม) หรือโมบายแบงก์กิ้ง